《巡社纪事》
清代·谭垣

淡水向南趋，乘涨多纡折。古社依上流，番社参差列。

日暮乃停骖，乍望心如结。篱缺见溪光，沙岸水方齧。

谋将社寮移，众番情辞切。我与番众谋，非可一言决。

相度宜周详，经费宜樽节。暂施堤防功，且待秋潦竭。

秉烛坐中庭，劝谕均晓彻。老番共扶携，幼番各持挈。

惇庞诚可嘉，整肃尤可悦。忧劳长善心，此理信前哲。

作者简介：谭垣，字牧亭，号桂峤，江西龙南人。清乾隆十三年 （1748）进士，乾隆二十九年（1764）五月任凤山知县。缉盗安民，尤重建设。秩满，士民伐石纪绩。